钦定古今图书集成/理学汇编/经籍典/第078卷 > 朱子大全集 > 《答陈明仲》
## 钦定古今图书集成/理学汇编/经籍典/第078卷 > 朱子大全集 > 《答陈明仲》

示喻读书遗忘，此士友之通患，无药可医，只有少读
深思，令其意味浃洽，当稍见功耳。读《易》亦佳，但经书
难读，而此书为尤难，盖未开卷时，已有一重象数大
概工夫。开卷之后，经文本意又多被先儒硬说杀了，
令人看得意思局促，不见本来“开物成务”活法。廷老
所传鄙说，正为欲救此弊，但当时草草抄出，未成文
字耳。然试略考之，亦粗见门户梗概。若有他说，则非
吾之所敢闻也。